Π.Σ. Ευκαρπίας

Ο Πολιτιστικός Σύλλογος Ευκαρπίας είναι ελληνικό αθλητικό σωματείο που δραστηριοποιείται στην περιοχή της Ευκαρπίας, στη Θεσσαλονίκη. Επίσημο έτος ίδρυσής του είναι το 1978 και αγωνίζεται με χρώματα το σκούρο μπλε, το κόκκινο και το λευκό. Διατηρεί τμήματα ανδρικής και γυναικείας καλαθοσφαίρισης για αθλητές και αθλήτριες όλων των ηλικιακών ομάδων.

 Ιστορική αναδρομή Την αγωνιστική περίοδο 2011-12 ο σύλλογος της Ευκαρπίας αναδείχθηκε Πρωταθλητής στη Β' Κατηγορία Ανδρών που διοργανώνει η Ένωση Καλαθοσφαιρικών Σωματείων Θεσσαλονίκης. Με τον τρόπο αυτό έλαβε και το δικαίωμα ανόδου στην Α' Κατηγορία Ανδρών στα πλαίσια της οποίας διαγωνίστηκε την επόμενη χρονιά, 2012-13. Μετά την ολοκλήρωση των 26 αγωνιστικών ο βαθμολογικός πίνακας παρουσίαζε τριπλή ισοβαθμία στην κορυφή ανάμεσα στα σωματεία Ζέφυρος Ανατολικής Ακτής, Ευκαρπία και Χαλκηδόνα, καθένα από τα οποία είχε συγκεντρώσει 22 νίκες και 4 ήττες. Βάσει των επόμενων κριτηρίων κατάταξης (εφόσον δεν προβλεπόταν διαδικασία Play-Offs) η Ευκαρπία βρέθηκε τελικά στη 2η θέση, ακολουθώντας, ωστόσο, τον Πρωταθλητή Ζέφυρο στη Γ' Εθνική Κατηγορία. Την ίδια χρονιά ο σύλλογος κατέκτησε και το Κύπελλο Ανδρών της Ε.ΚΑ.Σ.Θ. ξεπερνώντας αρχικά το εμπόδιο του Σ.Α.Π.Κ. Νεάπολης στους Ημιτελικούς (52-63) και κατόπιν επικρατώντας της Ελπίδας Τούμπας στον Τελικό με σκορ 83-70. Την τεχνική καθοδήγηση της ομάδας την επιτυχημένη αυτή χρονιά είχε ο Δημήτρης Πετρόπουλος. Την αγωνιστική περίοδο 2013-14 η Ευκαρπία ήταν μία από τις 13 ομάδες που συνέθεσαν το 2ο Όμιλο Βορρά της Γ' Εθνικής. Συλλέγοντας 18 νίκες και 6 ήττες ολοκλήρωσε τις αγωνιστικές της υποχρεώσεις στην 4η θέση της τελικής βαθμολογικής κατάταξης, παραμένοντας χωρίς προβλήματα στην κατηγορία. Προπονητής της ομάδας τη χρονιά αυτή (και στις αρχές της επόμενης) ήταν ο Νεκτάριος Καραγιαννίδης. Την επόμενη χρονιά, 2014-15, στον ίδιο Όμιλο και πάλι απέναντι σε 12 αντιπάλους, η Ευκαρπία είχε για άλλη μια φορά απολογισμό 18 νίκες και 6 ήττες, ισοβαθμώντας με τον Ιωνικό Λαμίας. Στην τελική κατάταξη τοποθετήθηκε στη 2η θέση πίσω από τον Α.Ο. Πολύγυρου, λαμβάνοντας, παράλληλα, και ένα από τα εισιτήρια ανόδου στη Β' Εθνική Κατηγορία για πρώτη φορά στην ιστορία της. Προπονητής για το μεγαλύτερο μέρος της περιόδου αυτής ήταν ο Παναγιώτης Αμοιρίδης.Κατά την τρέχουσα αγωνιστική περίοδο, 2015-16, ο Π.Σ. Ευκαρπίας λαμβάνει μέρος στο Πρωτάθλημα της Β' Εθνικής Κατηγορίας που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έδρα του συλλόγου είναι το Κλειστό Γυμναστήριο Ευκαρπίας, χωρητικότητας 150 θεατών. Καθήκοντα πρώτου προπονητή διατηρεί από το Νοέμβριο του 2014 - 2016 ο Παναγιώτης Αμοιρίδης που σημειώνει μια άνοδο και στην Β εθνική και την επόμενη χρονιά πέφτει κατηγορία. Η αγωνιστική χρονιά ξεκινάει με τον Γιάννη Γκένογλου στο τιμόνι της Ευκαρπία στην Γ' Εθνική με ένα πολύ νεανικό ρόστερ, μετά απο ρεκόρ 1-8 και με την ομάδα κολυμένη στην τελευταία θέση της βαθμολογίας απομακρύνεται απο την τεχνική ηγεσία της ομάδος και αναλαμβάνει τον Δεκέμβριο ο Χρήστος Νίκου, με θητεία στο πλευρό του σούλη Μαρκόπουλου και στον ΠΑΟΚ καταφέρνει να αλλάξει τα δεδομένο και τελειώνει την χρονια με ρεκόρ 14-12 τερματίζει η ομάδα στην 7η θέση της βαθμολογίας. Η ομάδα την σεζόν 2018-2019 είναι πρωταθλητής της Γ' Εθνικής με ρεκόρ 22-4 και ανεβαίνει πανηγυρικά στην Β' Εθνική. Ιστορική αναδρομή Μετά από κάποια χρόνια στα οποία ο σύλλογος της Ευκαρπίας δεν διέθετε ενεργό τμήμα ενήλικων γυναικών, το καλοκαίρι του 2014 αποφασίστηκε η επανίδρυσή του.Κάνοντας το αγωνιστικό της ντεμπούτο τη χρονιά 2014-15 η ομάδα της Ευκαρπίας διεκδίκησε το Πρωτάθλημα της Α' Κατηγορίας που διοργανώνει η Ε.ΚΑ.Σ. Θεσσαλονίκης απέναντι σε 13 συλλόγους (2 αποσύρθηκαν). Όταν η κανονική περίοδος έληξε, ο σύλλογος είχε συγκεντρώσει 19 νίκες και 7 ήττες, με αποτέλεσμα να βρεθεί στην 5η θέση της τελικής βαθμολογίας. Ισοβάθμισε με τον Αίαντα Ευόσμου και παρόλο που οι δύο ομάδες είχαν πετύχει από μία νίκη και μία ήττα στα μεταξύ τους παιχνίδια, ήταν ο Αίας αυτός που κατάφερε να περάσει στα Play-offs. Τρέχουσα αγωνιστική περίοδος Κατά την τρέχουσα αγωνιστική περίοδο, 2015-16, ο Π.Σ. Ευκαρπίας λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ε.ΚΑ.Σ. Θεσσαλονίκης, καθώς και στο Κύπελλο Γυναικών της ίδιας Ένωσης. Έδρα του συλλόγου είναι το Κλειστό Γυμναστήριο Ευκαρπίας, χωρητικότητας 150 θεατών. ΠΣ Ευκαρπίας: Με… νεανική αύρα για την καταξίωση (vids+pics) Νίκου: «Οι ομάδες έστω και αργά στρέφονται στην ανάπτυξη» Αρχειοθετήθηκε 2020-02-20 στο Wayback Machine. Π.Σ. Ευκαρπίας, επίσημος ιστότοπος του συλλόγου. Π.Σ. Ευκαρπίας, παλαιότερο επίσημο ιστολόγιο του συλλόγου.